**Energetska obnova zgrade Područne škole Dunjkovec na adresi Glavna ulica 51A, Dunjkovec, Osnovne škole Nedelišće, Nedelišće**

**(Kod projekta: NPOO.C6.1.R1-I1.04.0400)**

Projekt je usmjeren na energetsku obnovu zgrade Područne škole Dunjkovec kojom će se postići energetske uštede, tj. smanjiti će se potrošnja energije u objektu.

Projekt energetske obnove financiran je putem javnog poziva *Energetska obnova zgrada javnog sektora* *(Kod poziva: NPOO.C6.1.R1-I1.04)* te ukupna vrijednost projekta sukladno Ugovoru o dodjeli bespovratnih sredstava iznosi 412.652,02 eura, što osim radova na energetskoj obnovi uključuje i izradu glavnog projekta energetske obnove, stručni nadzor građenja, izradu energetskog certifikata nakon obnove, troškove promidžbe i vidljivosti te uslugu upravljanja projektom i administracije.

Projekt se sufinancira iz Nacionalnog plana oporavka i otpornosti 2021. - 2026. kroz instrument NextGenerationEU. Bespovratna sredstva za provedbu projekta iznose 314.995,35 eura.

**KRATKI OPIS PROJEKTA**

U sklopu dubinske energetske obnove zgrade Područne škole Dunjkovec bruto površine 794,51 m2, implementirati će se mjere energetske učinkovitosti na ovojnici i tehničkim sustavima što će rezultirati uštedom godišnje potrebne toplinske energije za grijanje (QH,nd) u iznosu od 54,21 % te primarne energije (Eprim) u iznosu 91,42 %  na godišnjoj razini u odnosu na stanje prije obnove. Uvođenjem dva sustava OIE povećava se udio isporučene obnovljive energije za rad sustava u zgradi za 77,64 % u odnosu na stanje prije obnove. Navedenim mjerama  poboljšati će se uvjeti boravka korisnika škole kao ciljane skupine projekta te ujedno smanjiti financijski izdaci za energente uz primjenu suvremenih tehničkih rješenja koja imaju minimalan utjecaj na okoliš.

**CILJEVI I OČEKIVANI REZULTATI PROJEKTA:**

Cilj ovog projekta je smanjenje potrošnje energije u objektu u odnosu na stanje prije obnove te povećanje udjela isporučene energije za rad sustava u zgradi podmirene iz obnovljivih izvora energije što će se postići realizacijom sljedećih mjera:

1. Građevinsko obrtničke mjere:

- Povećanje toplinske zaštite vanjskog zida (mineralna vuna 12 cm)

- Povećanje toplinske zaštite stropa prema negrijanom tavanu (mineralna vuna 12 cm)

- Povećanje toplinske zaštite kosog krova (mineralna vuna 20 cm)

2. Strojarske mjere:

- Ugradnja dizalice topline zrak-voda za grijanje/hlađenje prostora (44 kW)

- Ugradnja ventilokonvektora za grijanje i hlađenje prostora zgrade uz obveznu ugradnju uređaja za samoreguliranje temperature na ogrjevnim tijelima (sobni termostat s elektroničkim ventilom) s provedbom mjere podsustava cijevnog razvoda centralnog sustava grijanja

3. Elektrotehničke mjere:

- Ugradnja fotonaponske elektrane (40,5 kWp)

- Rekonstrukcija sustava rasvjete - Zamjena postojećih rasvjetnih tijela uz implementaciju sustava rasvjete korištenjem LED tehnologije (učinkovitost izvora svjetlosti iznad 115 lm/W)

- Implementacija sustava daljinskog očitanja potrošnje energenata i vode

4. Horizontalne mjere:

- Implementacija mjere održive urbane mobilnost kroz izvedbu parkirališta za bicikle

- Rekonstrukcija postojeće rampe za osobe smanjene pokretljivosti sukladno Pravilniku o osiguranju pristupačnosti osobama s invaliditetom i smanjene pokretljivosti

**UKUPNA VRIJEDNOST PROJEKTA:** 412.652,02 eura

**IZNOS BESPOVRATNIH SREDSTAVA:** 314.995,35 eura

**RAZDOBLJE PROVEDBE PROJEKTA:** 3. svibanja 2023. – 30. lipnja 2026.

**Kontakt za više informacija o projektu:**

Međimurska energetska agencija d.o.o. (info@menea.hr, tel: 040/395-559)

*Financira Europska unija – NextGenerationEU.*

*Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.*

